152 J L. Ussing. 



sammenlagt eller sammenrullet bæres op til Gudinden. Herved 

 var der rigtignok ingen Stads; men idet man, ganske vilkaarlig, 

 forudsatte, at dette skulde være Festens Hovedmoment, mente 

 man, at det ikke kunde mangle paa Frisen, og antog, at Over- 

 leveringen af Peplos var fremstillet i den Gruppe af en Mand 

 og en Kvinde tillige med en Dreng og to Smaapiger, som lige 

 i Midten af Østfrisen adskiller de to Rækker af siddende Guder, 

 der vende sig hver til sin Side. Men ligesom denne menne- 

 skelige Gruppe intet har at gøre med de siddende Guder, har 

 den endnu mindre at gøre med Festtoget, hvis forreste Spids 

 paa begge Sider findes i meget lang Afstand derfra. Snarere 

 hører den sammen med de ældre og yngre Mænd, som paa den 

 anden Side af de siddende Guder staa i rolig Samtale og vente 

 paa det kommende Tog. 



Den omtalte Midtgruppe bestaar af en Kvinde med to 

 smaa Piger, der bære Stole paa Hovederne af samme Slags 

 som de, hvorpaa Guderne siddet, og en ældre Mand i en lang 

 præstelig Dragt med en Dreng, hvem han enten overgiver eller 

 af hvem han modtager et stort sammenfoldet Klæde. Den 

 almindelige Antagelse er nu, at de to unge Piger bringe Stole, 

 som Præsten og Præstinden skulle sidde paa, og at Drengen 

 overleverer Gudindens Peplos til Athenes Præst. Men en Athenes 

 Præst existerer slet ikke; Guderne have Præster, men Gud- 

 inderne Præstinder, og naar Gudinden skulde iføres en ny 

 Klædning, var det dog rimeligt, at det var en Kvinde og ikke 

 en Mand, der modtog denne. Men hvad der er Hovedsagen, 

 Figurernes Bevægelse er misforstaaet. Manden modtager ikke 

 Klædet, men han afleverer det. Han holder det svære Klæde 

 med begge Hænder og rækker det hen til Drengen, som har 

 Haanden løftet for at tage imod det og ser op paa Manden for 



^) Tabouretter, xdSsåpat. At det er Stole, er hævet over al Tvivl. At man 

 plejede at bære saadanne Stole paa Hovedet, vide vi af Vasetegninger, 

 se Michaelis, Parthenon S. 256. 



